לאורך הים

לאורך הים הוא סינגל שהוקלט על ידי הזמרת-יוצרת הישראלית עפרה חזה. את השיר כתבה והלחינה אילה אשרוב.

השיר יצא לאור בשנת 1994, כסינגל מתוך אלבומה השישה עשר של חזה, "כל הנשמה". במשך הזמן נכנס השיר לקלאסיקה הישראלית והפך לנכס צאן ברזל בישראל.

עם יציאתו נכנס השיר אל המקום ה-17 במצעד של רשת ג'.

רקע 
בתחילת 1994, עוד בטרם יציאת האלבום, ביצעה חזה את השיר בתוכניתו של דודו טופז "רשות הבידור" בערוץ 2. היא סיפרה בתוכנית: "כאשר שמעתי את השיר מאוד מאוד אהבתי, הוא מאוד ריגש אותי. הוא מבטא את האווירה שלנו כאן בארץ, לצערי הוא מאוד אקטואלי בימים אלה".

השיר הפך בהמשך גם לשיר הזיכרון של עפרה עצמה, וגם מרבים להשמיעו ביום הזיכרון לחללי מערכות ישראל.

כותבת השיר, אילה אשרוב, אמרה עליו:

הופעה 
בשנת 1995 ביצעה את השיר בעצרת הזיכרון במלאת 30 יום לרצח יצחק רבין, בליווי קטע הפתיחה משירה "כל הנשמה". ביצוע זה הושמע גם בתחנות הרדיו השונות. השיר גם נכלל באלבום "שלום, חבר", שהופק במשותף על ידי חברות התקליטים אן אם סי, הד ארצי, הליקון ופונוקול בעקבות רצח רבין, כאלבום זיכרון. מאז משמש השיר כאחד מסמלי הזיכרון של רצח רבין. בשנת 2002, בערב מחווה לזכרה של עפרה, סיפר מנכ"ל "הד ארצי" דני וייס, שבעת עריכת אלבום האוסף "מנגינת הלב" הוא העדיף להכניס לאלבום את ההקלטה מהעצרת ולא את הגרסה שמופיעה באלבום "כל הנשמה" מכיוון שהוא רצה להעביר את אותו רגע מיוחד מהעצרת.

השיר נבחר במקום השלישי במצעד שיריה של עפרה חזה (אחרי השירים "מישהו הולך תמיד איתי" ו"גבריאל"). המצעד שודר ברשת ג'' בפברואר 2010, לציון עשר שנים למותה.

גרסאות כיסוי 
בשנת 2018, לקראת יום השנה ה-18 למותה של חזה, ויום הולדתה ה-60, יזמו חברת הליקון מיוזיק ותחנת הרדיו כאן גימל פרויקט הקלטות של ביצועים חדשים ללהיטים הגדולים, השיר "לאורך הים" היה השיר הראשון שהוקלט בפרויקט על ידי אברהם טל. האלבום עם שירי הפרויקט, קול הנשמה - שרים עפרה חזה, יצא ב-19 בנובמבר 2018.

לאורך השנים זכה השיר לגרסאות כיסוי נוספות, ובהן של אתי אנקרי, יואב יצחק ואחרים.

מיקומי שיא

קישורים חיצוניים 

 סרטון השיר לאורך הים באתר יוטיוב

הערות שוליים 

שירי 1994
סינגלים מ-1994
שירי עפרה חזה
שירים בעברית
שירי זיכרון חללי מערכות ישראל
שירים על בדידות
שירים על כאב לב
שירים על מוות
סינגלים בהוצאת NMC יונייטד אנטרטיינמנט